Los estraordinarios beneficios económicos que se ponen en xuegu nos procesos privatizadores al traviés de concesiones,  contratos de suministros etc., son un caldu de cultivu perfechu pal tráficu dinfluencies, la información privilexada, les estorsiones y sobornos, cobru de comisiones, financiación illegal de partíos políticos, etc. Los estudios desendolcaos por dellos Organismos independientes sobre esta materia -fundamentalmente los publicaos por Tresparencia Internacional - sorrayen que la corrupción, nes sos estremaes variedaes, acompanga como una solombra a los procesos de privatización. Procesos de concentración  monopolística que torguen una competencia real: les concesiones de xestión de servicios públicos a llargu plazu 50 años o más-, son un exemplu de monopoliu que torga la competencia na prestación del serviciu.